Charčio sriuba
Charčio sriuba (gruz. ხარჩო) – iš Megrelijos kilusi tradicinė gruzinų sriuba, gaminama iš jautienos arba vištienos, ryžių, kapotų graikiškų riešutų ir rūgštaus vyšnių padažo tkemali. Sriuba paprastai patiekiama su šviežia kalendra. Papildomi prieskoniai ir ingredientai skiriasi priklausomai nuo Gruzijos regiono, dažnai naudojamos kalendros sėklos, malta paprika, raudonėliai, čiobreliai, šalavijas, svogūnai, česnakai, pomidorai ar pomidorų tyrė ir kiti. Kartais naudojama aviena, žąsiena ar kiauliena.